description: Фирмата на младежите, която купи имоти на АДИС за над 10 млн. лв., е финансирана от свързаната с депутата "Дореко комерс"

title: В ексклузивния клуб на Пеевски

maintext:
Според неофициална информация и досега сградата на Дипломатическия клуб е бил ползвана от Делян Пеевски
© Надежда Чипева
ПИБ е кредитирала "Дореко". Банката е често ползвана от депутата, като другата любима е държавната ББР.
Банка по желание
Потокът на пари от ПИБ към бизнеси, свързани с Пеевски, не е новина, като банката обслужва голяма част от дружествата на депутата. Още през 2015 г. покрай увеличение на капитала на "НСН инвестмънт" стана ясно, че и депутатът, и дружеството са обслужвани от ПИБ. Освен това пак през 2014 г. банката сключи и редица цесии с компании, свързани с Пеевски, като им прехвърли свои вземания от фалиралата КТБ и така им позволи да занулят задълженията си. Последно през октомври тази година "Техномаркет" договори 24 млн. лв. кредитна линия от банката. За целта мажоритарният акционер "НСН инвестмънт" ипотекира къща на бул. Евлоги и Христо Георгиеви в София, която буквално до дни преди това е бил заложена в полза на "Дореко комерс". Другата банка, през която Делян Пеевски регулярно финансира дружества от групата си, е държавната ББР.
магазин, ресторант и сграда в квартал "Изток"
Фирма без почти никаква дейност, собственост на трима младежи, придобива без конкуренция Дипломатическия клуб в Бояна и други три апетитни имоти на държавното АДИС за около 10 млн. лв. Медиите описват всичко това, намират и косвени връзки на въпросната "Ексклузив уеб дизайн", сочещи към депутата Делян Пеевски... Вдига се малко шум в парламента, вследствие на който на депутатите е обяснено, че парите са получени от друга фирма. НАП проверява произхода на средствата, той се оказва, че е банков заем. Остават да висят някакви противоречия, но страницата би следвало да е затворена.Има обаче проблем с вече приключената приватизация и той е, че връзките далеч не се са само косвени и колкото и да е странно двете изключващи се тези за финансирането явно се допълват. По информация на "Капитал" от източници, запознати с документите по сделката, парите за покупката идват от свързаната с депутата "Дореко комерс", която пък на свой ред се финансира с кредит от Първа инвестиционна банка. Тя е често ползвана от депутата (виж карето), като другата любима е държавната ББР."Дореко комерс" e собственост на Doreco Limited от Британските Вирджински острови. От данните в Panama papers става ясно, че нататък собствеността отива в бахамско и сейшелско дружество, които опират до консултантски компании по регистрация на офшорки. И макар финалният собственик да не е известен, на местна почва има достатъчно връзки на "Дореко" с Пеевски.Най пряката е, че през пролетта на 2016 г. той продаде на "Дореко комерс" директно притежавания си дял от 18% в пловдивската фабрика "Юрий Гагарин". Овен това "Дореко" е и кредитор на официално притежаваното от Пеевски "НСН инвестмънт", чрез което той е собственик в медийните си компании и "Техномаркет".Още от преди това обаче под шапката на Doreco са няколко компании, свързани с Пеевски и цигарените му операции. "Дореко комерс" е собственик на "Принт трейдинг", което под предишното си име "ИПК родина 1" беше инвеститорът в прочутата нова печатница за изданията на семейството на депутата. Нейното строителство беше финансирано през "Партнер лизинг" с пари от КТБ, като задълженията са около 100 млн. лв. и са необслужвани. Затова и сградата беше продадена от съдебен изпълнител и придобита от друго свързвано с Пеевски дружество - "А.Е. Бест съксес сървисес". Преди да бъде придобито от "Дореко", едноличен собственик на "ИПК Родина 1" е Яне Янев - отговорен секретар на вестниците на Пеевски/Кръстева и зам.-председател на тогава оглавявания от Пеевски лично Съюз на вестникарите и разпространителите на печатни издания.Освен това Doreco Limited е акционер и в още няколко дружества. "Дореко секюрити" е компанията, в която като управител е бившият началник на Националната следствена служба Бойко Найденов, за който Цветан Василев твърди, че е бил кандидат на Пеевски за главен прокурор и е намерил "тих пристан в "Булгартабак". Има и още една компания в групата под този бранд "Дореко принт инвестмънт", управлявана от Емил Деведжиев, който има пълномощно да представлява офшорката в българските й фирми и да се разпорежда еднолично, включително и да ги продава. Doreco Limited е собственик и на рекламната агенция на "Булгартабак" "Сода комюникейшънс" и "БГ бизнес солюшънс", което внедрява управленски системи и сред клиентите му личат почти всички компании, свързвани с Пеевски. Последната обаче през април 2016 г. е продадена на сингапурското BG Business Solutions PTE, което е собственост на дубайското TGI Middle East FZE - това е акционерът с 12.2% в "Булгартабак" придобил през март прекия дял на Пеевски в цигарения холдинг, а също и новият собственик на "Техномаркет", чието придобиване беше разрешено от КЗК през ноември 2016 г. В Търговския регистър вече има свикано общо събрание на веригата за техника, където се предвижда в борда й да влезе изпълнителният директор на "Булгартабак" Владимир Жеков."Дореко комерс" е и собственик на австрийското Tobe Trade International GmbH. Преди това там акционер е бил бившият изпълнителен директор на "Булгартабак" Венцислав Чолаков, а все още директор е Венцислав Донков, който доскоро беше формалният собственик на свързваното с Пеевски "Лодис инвест", което произвежда сирене и кашкавал под марките Lacrima и Frezco. През 2016 г. и то се озова в портфейла на "Дореко", а Донков бе сменен с Деведжиев.Буквално преди седмици има и още една аналогична придобивка - формалният собственик на тържището за плодове и зеленчуци в пазарджишкото село Огняново Кирил Гератлиев бе назначен в борда на държавното "София тех парк". Той прехвърля своята "Булвег трейд" (която е собственик на 78% от "Пазар на производителя - Пазарджик") на "Дореко комерс" по номинал, а на негово място като директор е назначен Деведжиев.Това е доста показателно за механизма, по който номиналните собственици при нужда бързо се сменят, а реалният контрол идва през финансирането. Самият факт, че след покупката на скъпите имоти с кредит "Ексклузив уеб дизайн" не ги ипотекира, показва, че кредиторът явно го приема за достатъчно доверено дружество. Иначе не прави особена логика да дадеш на непознати 20-ина годишни от Стара Загора 10 млн. лв., с които да си купят Дипломатически клуб в Бояна, разположен на над 7 декара,


description: Еврото поевтиня, инвеститорите разпродаваха облигации и купуваха акции

title: ЕЦБ удължи количествените облекчения и увеличи обхвата им

maintext:
Президентът на ЕЦБ Марио Драги
© Ralph Orlowski
Европейската централна банка (ЕЦБ) реши да продължи с количествените улеснения до края на 2017г., вместо до месец март както беше планирано. До края на първото тримесечие ще се изкупуват по 80 млрд. евро месечно в държавни и корпоративни облигации, като след това сумата ще бъде свита до 60 млрд. до края на периода.Значителна промяна има в параметрите на изкупуваните активи. ЕЦБ намалява минималният матуритет от 2 на 1 година. В допълнение към това минималната доходност до падежа по облигациите трябва да е под основата за депозитите."Ако перспективите пред икономиката стане несъвместима с повишаването на инфлацията, управителния съвет (на ЕЦБ) ще повиши или изкупуванията, или месечния обем", предупредиха от институцията. Централната банка на еврозоната е заложила 2% годишна инфлация, която президентът ѝ Марио Драги прогнозира, че ще бъде достигната не по-рано от 2019-2020 г.Лихвените проценти в еврозоната остават непроменени. Основната лихва по депозитите е -0.4%, цената на рефинансиране на търговските банки продължава да е 0%, а овърнайт кредите струват 0.25%. Последната им корекция е от март тази година. Драги подчерта, че решенията са получили широка подкрепа в управителния съвет на банката.Пазарите очакваха новини от срещата. Първата реакция беше 1.2% поскъпване на еврото спрямо долара, което се изпари в рамката на минути. Общата европейска валута не само че не успя да задържи поскъпването, а поевтиня с 1.25% след изявлението на Драги, достигайки 1.0625.Облигациите станаха обект на разпродажби, а 10-годишните ДЦК на Германия повишиха доходността си с над 20%, което е индикатор за спад в цената. Германските облигации са най-търсени от ЕЦБ, което беше причина да са засегнати най-силно. Доходността на френският им еквивалент се повиши с 7.4%, а тези на Италия - с близо 5%. Драги предупреди, че темпът на инфлация ще се забърза, тъй като и цената на петрола ще се покачва, което доведе и до разпродажбите.Решението на ЕЦБ даде ефект и при акциите. Инвеститорите разчетоха, че решението е в подкрепа на банковите книжа, като секторният индекс EuroStoxx Banks се повиши с 3.68%. Стимулът не беше ограничен до банките, като зелена вълна заля капиталовия пазар и EuroStoxx 600 се повиши с малко над процент.На борсата във Франкуфрт DAX (1.43%) премина 11 хил. пункта и достигна високите си нива от ноември 2015 г. С близо 5% поскъпнаха акциите на Commerzbank, а наполовина беше повишението при Deutsche Bank.В Париж САС 40 добави 0.85% и се озова на годишен връх. Печелившите за пореден път оглави производителят на стомана ArcelorMittal (3.75%), а освен банките на зелено бяха и местните автопроизводители.London Stock Exchange беше изолирана от еуфорията на останалите пазари. FTSE се повиши с 0.36%, като печелившите емисии бяха предимно в сектора на суровините. Акциите на аутсорсинг гиганта Capita дърпаха индекса надолу, след като изгубиха 9%. Компанията обяви, че ще съкрати допълнително персонал в опит да излезе на печалба.Петролът се върна към поскъпване - сортът WTI добави 0.83% до 50.17 долара за барел, а брентът - 0.72% до 53.40. Покачването му беше лимитирано от силния долар. Освен еврото, йената поевтиня с четвърт процент до 114.06, паундът изгуби 0.13% до 1.2607, а швейцарският франк понижи курса си с 0.83% до 1.0154 за долар.

fasttext_language: bg


description: Австриецът с опит в продажбите Флориан Скала сменя Павел Станчев в управлението на частната телевизия

title: bTV има нов изпълнителен директор

maintext:
[bTV Media Group]
Ако за деветте месеца на 2015г. печалбата е била 8.5 млн. долара, за януари - септември 2016 г. тя е 8.9 млн. долара.
Що се отнася до резултатите от приходите на българското дружество, общо за изминалите девет месеца на 2016 година (януари/септември), компанията отчита спад от 1.5%. Ако приходът през 2015 г. е 50.9 млн. долара, през деветмесечието на 2016 е 50.1 млн. долара.
Финансовият отчет за цялата изминала година все още не е публикуван, за да се направи по-детайлен анализ.
От днес "БТВ Медиа Груп" има нов главен изпълнителен директор - Флориан Скала. Той сменя Павел Станчев, който управлява компанията три години.В съобщението, изпратено до медиите, не са посочени мотиви за смяната на досегашния изпълнителен директор. Павел Станчев не отговори на мобилния си телефон и досега не е коментирал промяната. "Капитал" изпрати въпроси до собственика на bTV - Central European Media Enterprises (CME) и очаква коментар."Предишният главен изпълнителен директор Павел Станчев се разделя с "БТВ Медиа Груп" след 3 години в дружеството", се казва само в официалното съобщение до медиите. За разлика от друг път, когато е правила промени в мениджмънта, компанията този път не дава оценка на управлението на Станчев.От неофициални разговори със служители от медията, става ясно, че те по-скоро са изненадани от днешната новина.Като главен изпълнителен директор Флориан Скала ще ръководи екипа на телевизията. Новият мениджър има опит в Markiza Slovakia (CME) като директор "Продажби", а преди това в IP Austria (RTL Group). Скала има повече от 13 години телевизионен опит.Председателят на надзорния съвет на "БТВ Медиа Груп" и главен изпълнителен директор на CME Кристоф Майнуш определя Флориан Скала като професионалист, отдаден на телевизията. "bTV се обогатява с неговия широк опит и силен фокус върху продажбите. Заедно с него ще заздравим водещата си позиция в България", коментира в официалното съобщение Майнуш. Скала, от своя страна, коментира, че с екипа на bTV ще продължават да бъдат "отговорни и професионални партньори към всички и ще продължим да предоставяме най-доброто съдържание на нашите зрители. Очаквам с нетърпение да преследваме активно целите си и да растем на този динамичен пазар", казва той.От последния финансов отчет публикуван на сайта на СМЕ, става ясно, че за деветте месеца на 2016г. "БТВ медиа груп" отчита печалба с 6% повече в сравнение с периода януари - септември 2015 гБазираната на Бермудските острови група СМЕ, в която най-голям акционер е американският медиен конгломерат Time Warner, притежава в България каналите bTV, bTV Cinema, bTV Comedy, bTV Action, bTV Lady и Ring.bg. В края на миналата година американският телеком AT&T обяви, че купува Time Warner в рекордна сделка за 85.4 млрд. долара, която също може да повлияе косвено върху контрола над bTV.


description: Основният индекс на борсата в Токио Nikkei225 (+0,66%) затвори на най-високата си точка от началото на декември 2015г.. Отслабването на йената беше...

title: Японските акции покориха нов връх

maintext:
Основният индекс на борсата в Токио Nikkei225 (+0,66%) затвори на най-високата си точка от началото на декември 2015г.. Отслабването на йената беше катализатор за акциите. Котировката на японската валута премина 118 за долар, като инвеститорите разчитат, че обезценяването ѝ ще подобри финансовите резултати на местните компании.Корейският Kospi се повиши с 0.27%, а китайските акции прекъснаха спада си, като Shangai Composite се покачи с 0.17%.
Информацията е актуална към 09:05ч.


description: Изказванията от седмицата

title: КапиталНО - Капитал

maintext: "Само да знам... да се обадя вкъщи, ще ме интернират ли или не..."здравният министър в оставка Петър Москов за изключването му от "Демократи за силна България""България беше и продължава да бъде изостанала от европейските изисквания за футбол. Не само заради играта, а и заради материалната база и стадионите. В момента изглеждаме като в третия свят. Останаха много малко държави като нас."старши треньорът на "Астана" Станимир Стоилов в седмичното студио "Дерби""Имам богата фантазия и мога да си представя Божидар Лукарски като премиер. До момента не съм мислил по този въпрос, но вече започвам да си го представям."вицепремиерът в оставка Томислав Дончев пред "Нова телевизия""През последните години, включително по времето на Пламен Орешарски, реалната власт се държи от Сотир Цацаров, Делян Пеевски и Бойко Борисов. През 2016-а рухна коалицията на тримата шишковци."лидерът на ДСБ Радан Кънев пред радио "Дарик""Бил Клинтън каза, че съм му се бил обадил след изборите. Не е вярно - той ми се обади (и то с много приятни поздравления). Явно не е много наясно с нещата, които говори."Доналд Тръмп спори в Twitter с бившия президент кой на кого се е обадил"Не смятам, че да стоим отстрани ще е успешно за нас. Ако искаш да повлияеш върху нещо, трябва да си вътре в арената. И да участваш в дебата, ако си съгласен или ако не си съгласен. Не можеш да промениш нещата само с викове, а като покажеш на всички, че твоят план е най-правилният."изпълнителният директор на Apple Тим Кук обяснява на служителите на компанията защо е участвал в среща с Доналд Тръмп


description: Цените на лифт картите се запазват без промени с повече фокус върху българските семейства

title: Ски курортите отварят по-рано заради ранния сняг

maintext:
Сняг и работещи писти по българските курорти в началото на декември не е имало от години
[Бороспорт]
Връзката между Пампорово и Чепеларе ще се осъществява с автобуси, които ще се движат на 15-20 минути.
От "Пампорово" обещаха да има намаления през целия сезон за деца и семейства, като и през тази година основният контингент от посетители ще бъде от България. Очаква се 30 процента ръст на ирландските туристи.
Малък ръст на ранните записвания в Боровец
"Бороспорт" отчита малък ръст в ранните записвания за тази година след тежката топла минала зима. Само в някои хотели има по-изразен ръст, като записванията при английския туроператор от Neilson са с 10% повече. При Balkan Holidays записванията са с малък спад от няколко процента за цяла България, а при TUI ръстът е 2-3%. Очаква се ръст около 3-4% за македонци, румънци и другите балкански туристи, около 2% ръст от израелски туристи и запазване на нивата при туристите от Русия и Украйна. "Резервациите за коледните празници в курорта са с около 36% повече в сравнение с миналата година за същия период, а за Нова година – на същото ниво, но има засилен интерес предвид отварянето на ски зоната по-рано и снежните условия. Към момента структурата на записванията е: външни пазари - 68%, а български туристи – 32%", обявиха от "Бороспорт".
Все повече обаче фокусът на Боровец е към българските семейства, особено столичани, за които курортът е най-близкият нормално функциониращ ски курорт. Целта е да го развият в различни области, като освен оформянето на специални зони за каране на шейни ще бъдат създадени катерачески зони и зони на ски туризъм. За целта са привлечени експерти като алпиниста Виктор Варошкин, участвал в изкачването на патагонския връх Серо Торе, така и Момчил Панайотов от Българската асоциация по ски свободен и екстремен туризъм (БАССЕС). "Боровец е първият курорт, който започва да използва лавинен уред - нещо важно за фристайлърите. На горната станция на кабинковия лифт ще бъде поставено устройство, което проверява изправността на лавинния уред. Предстои да се прави и т.нар. лавинен бюлетин съвместно с ПСС и да се направят обучения за всички желаещи за работа с такъв тип уреди. Ще бъдат поставени информационни табели за опасните зони в близост до курорта, както и маркировъчни знаци", каза Панайотов.
Ранният първи сняг и ниските температури доведоха и до по-ранен старт на ски сезона. След като Банско пусна в действие няколко писти още през уикенда, Боровец ще даде старт на лифтовете десет дни преди предвиденото - на 8 декември, четвъртък. Двата зимни курорта бяха обявили предварително, че ще открият сезона на 17 декември. Третият голям зимен курорт Пампорово ще се придържа към предварително обявената дата 10 декември, събота, но и там няколко писти вече функционират.Предимството на по-ранното откриването на сезона са и по-ниските цени на лифт картите. В Банско първите скиори изпробваха пистите още през уикенда, а до 20 декември лифт картите за всички работещи съоръжения ще са по 30 лева, за студенти и ученици по 27 лева, за деца от 7 до 12 години 22 лева, а децата под 7 г. ще бъдат на символична цена от 1 лв. на ден и цената за тях ще се запази и през целия сезон."Времето ни направи чудесен подарък - отдавна в края на ноември и началото на декември не е падал такъв сняг. Успяхме за четири-пет дни да подготвим пет писти. Те работят в момента заедно със съоръженията към тях, както и кабинковата въжена линия между Банско и ски зоната. Постепенно ще отваряме още писти и други лифтове", заяви маркетинг директорът на ски зоната Иван Обрейков.От 8 до 16 декември картите на Боровец ще струват с 20 до 30% по-малко в сравнение с обичайните цени. Еднодневната карта ще е 45 лева вместо обичайните 55 лева, а детската карта от 7 до 13 години ще е 24 лева вместо обичайните 30 лева. "Оръдията работят денонощно без прекъсване повече от 10 дни и ще продължат да работят, докато условията позволяват и след отварянето на ски зоната на 8 декември. Снегоутъпкващата техника не спира да обработва пистите и 60% от пистите са готови за откриването в много добро състояние", обяви Георги Кочов, изпълнителен директор на "Бороспорт" АД. В деня на откриването на сезона - 17 декември, когато курортът ще чества и своята 120-а годишнина, лифт картите ще струват по 5 лева, а нощното каране ще е безплатно.Това лято "Бороспорт" продължи инвестиционната си програма за общо 40 милиона лева, като са инвестирани 1 милиона лева за заснежаването на писта "Червено знаме", както и разширяването на системата за изкуствен сняг с още 175 оръдия. Изградено е изкуствено езеро и помпена станция в ски центровете "Ястребец" и "Ситняково" (Централен Боровец), както и в отсечката при финала на писти "Ястребец 1". "Всяко лято само за поддръжката на пистите изразходваме 200 хиляди лева, а общо всяка година - за пистите, лифтовите съоръжения и системата за изкуствен сняг – 1.5 милиона лева", поясниха от "Бороспорт".В Пампорово ще се придържат към предварителния план, заради добрия сняг в последните дни там успяха да пуснат няколко писти, които ще са в действие до събота - ски път "Пампорово", "Дельово дере (Стар гигантски)" и левия ръкав на "Стойките". Там освен безплатните карти в деня на откриването са предвидени специални цени за първата седмица от 39 лв. на ден (вместо обичайната 55 лв.) за възрастен и 25 лв. за дете до 12 години. От години в Пампорово децата под 7 години карат безплатно."Радваме се на чудесни метеорологични условия, които дават възможност да се произвежда солидно количество изкуствен сняг. Падналият сняг през последните няколко дни дава предпоставка за добра основа. Всичко това ни гарантира спокойствието, че ще можем да предложим на всички вас прекрасни условия за ски и сноуборд", се казва в съобщение на "Пампорово".Новост в родопския курорт е, че от тази година с една карта ще се кара и на пистата "Мечи чал" над Чепеларе. Лифт картата от 55 лева е увеличение само с 2 лева в сравнение с цените само на Пампорово от миналата година. Цената на дневните карти за възрастни на "Мечи чал" ще бъде 40 лева, а в промоционалната седмица от 11 до 18 декември ще се кара срещу 29 лева.Организаторите са предвидили откриването на сезона на "Мечи чал" също да бъде на 10 декември, стига метеорологичните условия да позволят това."По пистите е свършена много работа и скиорите ще усетят тези промени", заяви Мариян Беляков, изпълнителен директор на "Пампорово" АД.Отново най-тежко е положението на Витоша. Преди два дни от "Витоша ски" обявиха, че малко след като системата за изкуствен сняг е заработила, главният двигател на помпата, подаваща вода в инсталацията, се развалил."Бихме искали да споделим, че след извършване на необходимата профилактика през летния период и тестовете, проведени непосредствено преди застудяването в края на ноември, системата за техническо заснежаване беше изправна", се казва в официално съобщение на страницата на "Витоша ски" във Facebook."На 28 ноември, 40 минути след официалното стартиране на цялата система (двигател-помпа-оръдия), главният двигател на помпата, подаваща вода в инсталацията, аварира. Още на следващия ден мощният 363 kW и тежащ близо 1500 кг двигател беше демонтиран и закаран за ремонт в една от малкото фирми, ремонтиращи подобен тип двигатели в България", добавят оттам."Обстоятелствата са изключително неприятни както за вас любителите на белите спортове, така и за целия екип на "Витоша ски" АД", допълват оттам.


description: За първи път от 2008 г. насам приходите надвишават разходите. Предварителните разчети на финансовото министерство са за излишък от 1.509 млрд. лв....

title: Бюджетът е на излишък от 1.5 млрд. лв. в края на годината

maintext: За първи път от 2008 г. насам приходите надвишават разходите. Предварителните разчети на финансовото министерство са за излишък от 1.509 млрд. лв. или 1.6% от БВП. По план бюджетът трябваше да е на дефицит от 2%. През годината държавата събра повече данъци - основно ДДС, където постъпленията са с 900 млн. лв. повече от предходната година. В началото на 2016 г. в бюджета постъпиха и плащания от Брюксел за проекти, довършени през предходната година. И въпреки извънредни разходи в последните месец-два (като саниране, плащане на оборудването за Белене и т.н.) разходите са по-малко от прогнозираните. Основното неизпълнение е при европроектите.


description: Депутатът Георги Кадиев внесе за разглеждане в парламента приложението, разписващо 240-те едномандатни райони

title: Инициативният комитет на "Шоуто на Слави" предложи едномандатните райони

maintext:
21 ноември, Мая Манолова, заедно с представители на Инициативния комитет за провеждане на "Национален референдум 2016" - Тошко Йорданов и Иво Сиромахов, и независимите експерти Валери Найденов, Мира Радева и Боян Атанасов, внасят предложение за промени в Изборния кодекс. На въпрос кога ще внесе приложението за районирането, Манолова тогава обеща това да стане до дни, но после заяви, че това е ангажимент на депутатите, които разполагат с достатъчно експерти.
© Надежда Чипева
"Ако се прави от партия, всеки ще гледа къде са му гласовете, за да си направи район там. Ние не сме партия, на нас това не ни пука.Това е направено с чисто сърце по брой на население, по активност на последните избори и въобще не сме гледали коя партия какви гласове е вземала някъде си" - Тошко Йорданов, сценарист на "Шоуто на Слави"
Преглед на оригинала 231 района за гласуване в България
Автор: Инициативен комитет за референдум 2016
Инфографика Деветте района за гласоподаватели в чужбина
Увеличаване Деветте района за гласоподаватели в чужбина
Преглед на оригинала Автор: Инициативен комитет за референдум 2016 Смаляванеа>
gerrymandering -
След като точно преди месец, на 21 ноември, инициативният комитет за Референдум 2016 и омбудсманът Мая Манолова изготвиха проектозакон за избор на депутати с мажоритарна система в два тура, в сряда комитетът представи в парламента и предложение за начина на формиране на 240 едномандатни избирателни района. Делегацията, водена от сценариста Тошко Йорданов, предаде допълнението към законопроекта си в деловодството на парламента малко преди 11 ч. в сряда. Малко по-късно депутатът Георги Кадиев потвърди пред "Капитал", че е внесъл приложението към закона.На 13 декември отново независимият Кадиев внесе основната версия на законопроекта, тъй като Инициативният комитет и омбудсманът нямат законодателна инициатива. Този път Мая Манолова не присъства на внасянето, а от пресофиса на омбудсмана не отговориха на обаждането на "Капитал" за коментар.Документът, внесен от сценаристите и членовете на Изпълнителния комитет, бе разпространен от екипа на "Шоуто на Слави" следобед в сряда. Той представлява 89 страници, където са описани кои квартали, улици, села и махали ще определят избора на депутати във всеки един от едномандатните райони (можете да видите целия списък в прикачения файл към тази статия). Според изявлението на сценариста Тошко Йорданов в предаването по bTV във вторник вечер, границите на районите са изработени от екип от Факултета по математика и информатика на СУ "Св. Климент Охридски" начело с доц. Йордан Митев и проф. Николай Янев, както и от учени, които живеят в чужбина. Отново по думите на Йорданов, районирането е съобразено както с последното преброяване, така и с активността на последните два национални избора.Попитан от "Дневник" как би важало сегашното райониране при уседналост от шест месеца за парламентарни избори след една или две години, Йорданов отвърна: "Когато депутатите седнат, защото те няма къде да ходят - когато седнат да обсъждат закона и да го гласуват, тия неща минават през комисии. Всякакви малки въпроси, които вие задавате, ще бъдат изчистени от тях. Ако има нещо, което трябва да бъде изчистено или променено, това им е работата. Затова има две четения на законите - между първо и второ се правят поправки. Така че не мога да ви отговоря в абсолютни подробности за закона, но той е подробно написан. Това райониране и този закон не са писани от политическа партия за първи път. Ако се прави от партия, всеки ще гледа къде са му гласовете, за да си направи район там. Ние не сме партия, на нас това не ни пука.Това е направено с чисто сърце по брой на население, по активност на последните избори и въобще не сме гледали коя партия какви гласове е вземала някъде си."Всъщност районирането е може би най-важният елемент от всеки един изборен закон, особено при мажоритарна изборна система.При сега предлаганата система страната ще е разделена на 231 едномандатни района, в които ще гласуват около 30 хил. души, а чужбина - на девет района (виж картата). Според проекта, от София и София-област ще бъдат избирани общо 49 депутати, а от Турция - трима. Депутатът Георги Кадиев уточни, че макар да подкрепя проекта, той търпи много поправки. Не е ясно например как ще се разделят гласовете на някои улици и села, които фигурират в избирателните граници на два района.Въпреки чистосърдечната увереността на Йорданов, че районирането е резултат от измерването на обективни критерии, партиите, които ще гласуват и променят законопроекта между първо и второ четене, ще имат субективни мотиви за евентуално преформатиране на електоралната карта. Както написа за "Капитал" преди месец политологът Даниел Смилов, мажоритарните избори зависят от географията на едномандатните райони и броя на избирателите в тях. "В САЩ, където системата е такава, проблемите са обобщени под иметоманипулация на границите на избирателния район с цел една партия да получи по-голямо представителство за сметка на друга", написа още той. Според Смилов, за да се справи с тези предизвикателства, държавата трябва да има или безпристрастна изборна администрация, или независима съдебна система, а "най-добре и двете".Освен това, не е ясно дали районирането изобщо е работа на Инициативния комитет. Според настоящите изборни правила "наименованията, границите и номерацията на изборните райони се определят от президента на републиката не по-късно от 71 дни преди изборния ден". Това означава, че задължението за прерайонирането е в ръцете на встъпващия в длъжност през януари президент Румен Радев, който ще насрочи и следващите парламентарни избори. По думите на Мая Манолова от срещата на Инициативния комитет и депутатите от края на ноември, нормалната процедура по районирането трябва да ангажира държавното дружество, създадено за броене на избори – "Информационно обслужване".Друга потенциална пречка пред приемането на промените, освен изчерпания политически ресурс на настоящия парламент, е двойнственото отношение на политиците по въвеждането на мажоритарност. Лидерите на парламентарно представените партии официално подкрепиха идеята за повече мажоритарност в избора , но не заявиха конкретна подкрепа за законопроекта на Манолова. На срещата на Инициативния комитет и депутатите от края на ноември стана ясно, че нито един политик или експерт не иска да подкрепи предложения от нея проект. Но пък за сметка на това, главният прокурор Сотир Цацаров в серия от безпрецедентни изявления и засилено общуване със Слави Трифонов изрази безпрекословна подкрепа на референдума и даже направи препоръка към депутатите да се съобразят с него. Първоначално Цацаров обясняваше, че прави политическите си изказвания като гражданин, след това реши, че не е нужно да дава обяснения.


description: Информацията идва след няколко противоречащи си сигнала за местонахлождението на Амир от Дания и Берлин. Според вътрешния министър на Италия,...

title: Атентаторът от Берлин е убит в престрелка с полицията в Милано

maintext:
© Reuters Tv
Информацията идва след няколко противоречащи си сигнала за местонахлождението на Амир от Дания и Берлин. Според вътрешния министър на Италия, застреляният след размяна на огън с италианската полиция рано сутринта днес, "без съмнение" е заподозрения за атентата в Берлин тунизиец Анис Амир.В същото време, германската полиция заяви, че е заловила двама братя-косовари за друг планиран атентат в търговски мол в Оберхаузен, Северна Вестфалия. Няма данни за връзка между двете събития.


description: Устройството се използва за събиране на информация за водния климат

title: Какво представлява американският дрон, взет на абордж от китайските ВМС

maintext:
Корабът USNS Bowditch, от който е бил опериран подводния дрон
© Us Navy
Международният трибунал в Хага се произнесе срещу претенции на Китай в Южнокитайско море по иск, заведен от Филипините.
В съвременната военноморска практика абордажът е почти забравено изкуство. Тази седмица обаче китайските ВМС го демонстрираха на живо, и то не срещу кого да е, а срещу... подводен робот. Под претекст, че съоръжението е заплашвало навигацията на техни кораби, в края на на миналата седмица китайските моряци "пленяват" американския дрон, който в този момент е бил на повърхността на океана - на около 50 мили от филипинското крайбрежие.Освен чисто военния аспект на операцията абордажът има и сериозни политически последици. Той идва в момент, в който новоизбраният американски президент Доналд Тръмп направи няколко противоречиви изказвания относно бъдещата си политика към Китай, а американските ВМС засилиха присъствието си в Южнокитайско море, за да гарантират т.нар. свобода на навигацията. Причината за тази демонстрация на сила е опитът на Китай да установи свои бази на коралови рифове в региона, които след това да бъдат анексирани като острови, и така да разшири териториалните си води в региони, където се предполага, че може да има находища на нефт и газ. Само преди няколко месецаДронът на американския флот е опериран от кораба USNS Bowditch, който се използва за хидрографски изследвания. Изследователи, не са само от САЩ, но и от други страни, прекарват много време в региона около Филипинските острови, за да събират информация за климатични феномени като Ел Ниньо. Регионът също така е дом на коралови рифове, които изчезват заради климатични промени.Най-често подобни апарати се използват за хидрографски изследвания, например записване температурата на океана, нивата на соленост и плътността на водата. Това са основни знаци, които дават на учените по-пълна картина относно краткосрочните промени във времето и по-дългосрочни тенденции в климатичните промени.Военноморският флот на САЩ използва тези данни, за да е наясно с времето около корабите си, пресичащи морските океани. Американските ВМС разполагат със 130 подобни дрона, една трета от които почти винаги се ползват във водата.Въпреки че според данните на САЩ дронът се използва изцяло за научни изследвания, сред Китай и други страни има съмнения, че САЩ може да използва дроновете за военни цели. Действително САЩ имат програма, която разработва дронове, които да засичат подводни мини или пък носят хидрофони, които могат да сканират океана за противникови кораби или подводници. Използването на дронове съществено поевтинява тази дейност, за която иначе се използват стационарни съоръжения или спускани от самолети сонарни буйове. В същото време за бойните подводници хидрографската информация е от критична важност, тъй като те използват различни характеристики на океана, за да останат скрити от потенциалните си противници.Заловеният от китайските ВМС дрон е дълг около метър и половина и прилича по-скоро на крилата ракета, отколкото на подводница, въпреки че оперира под вода. Причината е, че принципът му на действие е подобен на планер. Когато апаратът се изкачи близо до повърхността на морето той изпуска въздуха от баластната си цистерна, става по тежък от водата, потапя се и след това се движи по инерция до определена дълбочина. На нея водата в баластната цистерна се замества с въздух, той става по-лек от водата и започва да изплава. По този начин подводните планери имат изключително икономичен режим на движение, при който те могат да пребиват в открития океан с месеци.Скандалът, който продължава и през тази седмица, не е първата история за иззети по подобен начин инструменти. Според сп. Wired подобни инструменти за научни изследвания, макар и не конкретно дронове, са били взимани и преди.


description: Политически анализатор и бивш министър на образованието на Унгария пред "Капитал"

title: Балинт Мадяр: В мафиотската държава правителството действа като криминална организация

maintext:
"Управляващият елит се е превърнал в еквивалента на приемно мафиотско семейство, което не смята, че дължи нещо на някого извън него", е мрачната диагноза на политическия анализатор.
© Надежда Чипева
ПРОФИЛ
Балинт Мадяр има докторска степен по политическа икономия и магистърска по история и социология. Бил е министър на образованието и културата (1996 - 1998) и на образованието и науката (2002 - 2006) на Унгария. Един от лидерите на унгарската либерална партия "Съюз на свободните демократи" от основаването й през 1988 г. до 2009 г. В момента работи като старши анализатор в Института за финансови изследвания в Будапеща.
Q&A
Намирате ли прилики между България и Унгария?
Според критериите на моя модел на посткомунистическа мафиотска държава Унгария е единствената такава в ЕС. Условие за съществуването на такава държавна система е да има монопол на политическа власт. България не е посткомунистическа автокрация, а демокрация с някои отклонения. Разбира се, Орбан иска да намери съюзници сред бившите комунистически държави в ЕС. И да създаде един вид група за натиск срещу икономически по-развитите държави в съюза. Той иска европейските фондове да продължат да текат, но в същото време да се отърве от изискванията за прозрачност. Тук, в ЕС, има два типа интереси, които са в конфликт един с друг - единият е идеята съюзът да е общност от общоприети ценности на либерална демокрация, а другият е геополитическият. Може да се предположи, че ще има нещо като буферни зони в Източна Европа, където от геополитически причини автократичните и полуавтократичните режими ще се толерират. След Brexit и избора на Доналд Тръмп съображението с ценностите във външната политика може да бъде оставено на заден план и чистите геополитически интереси да доминират.
Какви уроци може да си извади България?
Има два основни политически фактора, с които можете да предотвратите монопола на политическа власт или на един политически играч. Единият е пропорционалната избирателна система, а другият - разделението на изпълнителната власт, където и премиерът, и президентът, имат пълномощия. Това би попречило да се създаде такава система, каквато имаме в Унгария.
Защо "Фидес" продължава да печели подкрепа?
Има много причини. Едната е структурата на опозиционните партии и фрагментираната подкрепа за някои от тях. Освен това имаме мажоритарна система в един рунд, в която партиите с най-големи проценти дори влизат с бонус гласове. Постепенно все повече хора в обществото имат полза да поддържат системата "покровител - клиент", защото печелят от нея. Популистката емоционална демагогия пък е за тези, които не симпатизират на режима, но вярват, че действията му подкрепят националното достойнство.
Не е лесно да си на мястото на Балинт Мадяр. След като заема поста министър на образованието на Унгария в две правителства и успява да прокара непопулярни реформи, които либерализират и осъвременяват училища и университети, само за няколко години след това е свидетел на пълното им отхвърляне. Правителството на Виктор Орбан и неговата партия "Фидес" драстично намаляват бюджета за образование, централизират системата, назначават директорите и ректорите, контролират съдържанието на учебниците, запушват устата на учителите, намаляват възможностите им за допълнителни квалификации, свалят годините за задължително образование и сегрегират бедните ученици. Балинт Мадяр смята, че скоро от тези училища ще започнат да излизат хора без умения за живота и пазара на труда. И помни думите на сегашните управляващи: "Нямаме нужда от твърде много добре образовани хора, а от простовати работници във фабриките."Образованието е само един от секторите, които "Фидес" монополизират, след като поемат управлението на Унгария през 2010 г. По време на втория си мандат сравняваният с Владимир Путин Орбан обяви либералната държава за изчерпана и започна остър курс към централизация на властта. Балинт Мадяр наблюдава в детайли превръщането на Унгария в това, което той нарича "посткомунистическа мафиотска държава", и обобщава анализа си в книга, която представи тази седмица в София. Книгата носи неприятни паралели с друга държава, малко по- на югоизток от Унгария.Една мафиотска държава може да се познае по монопола на политическата власт, обяснява анализаторът. Предпоставка е съществуването в обществото на доминиращи връзки от типа покровител - клиент. В обичайния случай тези държави се създават от силна президентска власт, но Унгария с нейната парламентарна система е изключение. В нея партията-монополист печели от диспропорции в избирателната система и комбинира концентрацията на политическа власт със забогатяването на приемното политическо семейство."Няма власт без имущество и няма забогатяване без власт", отбелязва Мадяр пред "Капитал". Той прави разлика с "хванатата" държава (captured state), където икономически интереси и олигарси завладяват някаква част от нея. "Мафиотската държава може да бъде определена като криминална държава, където самото правителство действа като криминална организация", посочва разликата Мадяр. То подчинява икономиката, като монополизира властта.В Унгария този процес е започнал с трансформирането на "Фидес" в "партия от васали", в която Орбан като лидер е получил правото на назначава всички кандидати за място в парламента и в местната власт. Помага им и непропорционалната избирателна система, в която депутатите се избират мажоритарно в един тур - опасност, която в момента е надвиснала и в България след референдума. Лошото представяне на социалистическо-либералното правителство, корупцията и глобалната финансова криза допълнително разчистват терена пред циментирането на властта на "Фидес". Следва изземване на много от функциите на местната власт, спиране на парите към общините и разпределянето им според лоялността на кметовете.В мафиотската държава медиите и гражданските организации са заглушени, разказа Мадяр на дискусия преди представянето на книгата си, организирана от Института за прогресивно образование. Според него националните телевизии, вестници и радиостанции са превърнати в правителствена пропаганда, нелоялните към правителството губят лицензите си, а подставени на Орбан лица изкупуват регионални ежедневници. Бившият газов техник от родното село на унгарския премиер - днес 28-ми най-богат човек в страната, отскоро е собственик на 12 от 19-те регионални всекидневника. Показателен е и примерът на безплатния "Метропол", който се разпространява в метрото с тираж от 4 хил. копия дневно. След 2010 г. шведските му собственици са принудени да го продадат след заплаха, че няма да получат никаква държавна реклама, частните компании ще бъдат накарани също да прекратят договорите си с тях, а общинският съвет на Будапеща ще им отнеме правото за разпространение в метрото. В крайна сметка ежедневникът е продаден на един от главните олигарси, подкрепящи "Фидес"."Неправителствените организации са в капан - трябва да бъдат в добри отношения с правителството, защото зависят финансово", продължава Мадяр. В момента правителството дори се опитва да криминализира и маргинализира организации, които получават финансиране от чужбина, като ги стигматизира като "чуждопоклонници" (по-известни в Русия като "чужди агенти")."Управляващият елит се е превърнал в еквивалента на приемно мафиотско семейство, което не смята, че дължи нещо на някого извън него", е мрачната диагноза на политическия анализатор. Главата на политическото семейство - в случая Виктор Орбан, е описан в книгата на Мадяр като главен полигарх - ключова фигура в механизма на държавната власт, функциониращ като бизнес на политическото семейство. Полигархът, пише Мадяр, постига нелегитимното си богатство благодарение на легитимната политическа власт в рамките на политическия бизнес. Но докато неговата политическа власт е публична, икономическата му власт и богатството му са скрити от обществото.Междувременно Унгария има най-ниския ръст на БВП в региона. Много образовани унгарци емигрират, но пращат пари на семействата си. Подобно на България европейските фондове измамно подпомагат растежа на унгарската икономика и представляват 4% от БВП. На практика обаче много от тези фондове отиват индиректно при приемното политическо семейство. Мадяр разказва пред "Капитал", че съществено се е увеличил делът на тези обществени поръчки, при които няма публични известия. Докато преди 2010 г. е бил по-малко от 20%, сега е около 60%. Цената на конкретни европроекти се завишава толкова често, че няма как да е без знанието на всички институции по веригата.А ако все още не сте намерили приликите с друга държава, този цитат от книгата на Балинт Мадяр може би ще ви помогне: "Всеки деспот си има хоби. Министър-председателят на Унгария обича футбола и затова тук васалите ги наказват така: за да докажат своята лоялност, те трябва да поемат и материалната издръжка на футболните клубове и с вълнение да гледат заедно с Кръстника скучните мачове. На всичкото отгоре телевизията показва техните унизителни, жалки мъчения..."


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
VeeR VR
Ако виртуалната реалност ви е интересна и имате необходимото озвучаване (headset), това мобилно приложение може да ви предложи голям каталог съдържание. VeeR се поддържа от глобална мрежа за VR видео и постоянно се захранва от създатели на такова. Освен това апликацията ви поставя в директен контакт с VR общността, дизайнери на такъв тип съдържание и любители. А ако нямате headset, не е проблем - приложението поддържа и 2D версии, които можете да гледате, движейки телефона си. За Android и iOS.


description: Според анализатори те са бъдещето на инвестициите на борсата, според други бурното им развитие крие рискове

title: Активите на борсово търгуваните фондове надминаха 3 трлн. долара

maintext:
© Lucas Jackson
В САЩ схемите от този тип формират половината от оборота на капиталовия пазар.
Активите на борсово търгуваните фондове (ETF) надминават 3 трлн. долара през настоящата година. Инвестиционните схеми от този тип се финансират чрез борсата, като средствата им обикновено се влагат в индекси или друг подбор акции, които следват доходността на пазара. Те се управляват пасивно, като мениджърите им не търсят инструментите с най-висока доходност на пазара, а разчитат на общия му ръст, за да генерират печалби за акционерите.
Роден победител
"Това е формата на инвестиране в акции и облигации, която хората ще предпочетат в бъдеще. Взаимните фондове ще бъдат изхвърлени в кошчето по същия начин, по който компютрите заместиха пишещите машини. ETF е просто по-добрата технология и ще доминира след 20 години", коментира за FT Мат Хоуган от Inside ETFs.
И днес присъствието на пазара им е сравнително силно. Оборотът на Wall Street с най-големия от тях SPDR S&P 500 среднодневно достига 14 млрд. долара спрямо този с акциите на Apple, който е 3 млрд., пише Financail Times. По информация на пионера в областта на ETF-ите Vanguard близо половината оборот на капиталовия пазар в САЩ се формира от тези фондове.
Тази форма на инвестиране има няколко предимства пред конкурентите си. От една страна, тя инкасира по-ниски разходи, тъй като фондът не сменя често позициите си, нито пък се нуждае от голям брой специалисти, който да отсяват пазарните победители. Борсово търгуваните фондове дават на хората без особени знания и интерес възможността да инвестират в акции. Това улеснява спестителите, а също така и компаниите, тъй като им предоставя инструмент, който предлага лесен вход и изход на пазара за свободните им средства. Същото важи и за дружества извън рамките на една страна, пред които има административни пречки в инвестирането във взаимни фондове.
Вредна популярност
Основният риск, който анализаторите изолират при инвестициите в ETF, е разликата между ликвидността на акциите му и тази на инструментите, в които е инвестирал. В случаи на разпродаването му той ще трябва да излее на пазара активите, в които е инвестирал. Цената на по-малко ликвидните сред тях може да се понижи рязко, което да доведе до непредвидени загуби и за акционерите на фонда.
"Идеята ETF-ът да има висока ликвидност, независимо в какво инвестира, винаги е криела опасност. С нарастването на размера и броя им би следвало да се намесят и регулаторите", коментира Марк Дампиър от Hargreaves Lansdown за FT.
До момента обаче борсово търгуваните фондове се оказват издържливи на турбуленция. Част от тях преживяват финансовата криза от 2008 г. и спада в индексите, както и спорадичните разпродажби на капиталовите пазари оттогава насам. Също така въпреки активността им те все още са сравнително малка част от пазара. В световен мащаб активите им са 5% от всички инвестиции. Въпреки това голяма част от тях те са натрупали по време на един от най-дълго продължилите бичи пазари в САЩ.
Последен стимул за ETF-ите беше избирането на Доналд Тръмп за президент на САЩ. Това доведе до отлив на капитал от облигационните пазари по света и вливането му в акциите и съответно във фондовете.


title: Най-добрите университети в България

maintext:
Най-добрите университети в България
Анализ на изводите от рейтинговата система, полезна информация за ключови специалности, университети, студентски обмен и възможности за финансиране на образованието
Публикувано на 16 декември 2016


description: Депутатите оставиха прага за постоянно пребиваване от 600 хил. лв. и не го свалиха на 100 хил. лв.

title: Чужденците в България - само срещу скъп имот

maintext:
Граничните органи вече могат да издават еднократни визи за период до 15 дни за краткосрочното пребиваване на чужденци по хуманитарни причини.
© ГЕОРГИ КОЖУХАРОВ
Парламентът окончателно отхвърли предложението за промяна в Закона на чужденците в Република България (ЗЧРБ), което предвиждаше шесткратно намаляване на цената на недвижимия имот, чиято покупка дава право на чужденец да получи разрешение за продължително пребиваване в България. Такова право остава да се дава, когато цената е минимум 600 хил. лв. без значение дали е фирмена собственост или на физическо лице.Предложението се появи без автор при излизането на проекта на МВР от Министерския съвет през лятото. Никой не се припозна като автор. През юни тази година беше гласувано на първо четене в парламента тази сума да падне на 100 хил. лв. Тогава аргументът за шесткратното намаляване, даден от директора на Дирекция "Миграция" в МВР Николай Николов пред депутатите, беше преди всичко да се даде възможност на руски граждани, които са купили дом в България, да получат право на продължително пребиваване, без да заобикалят закона, като регистрират търговски дружества, каквато е практиката в момента.Част от измененията в Закона за чужденците, приети на второ четене от парламента на 2 декември, засягат законовите възможности за продължаване срока на пребиваване на чужденец, който вече се намира на територията на страната, но не може да я напусне поради причини, за които той не носи отговорност. Приетите промени посочват, че граничните органи вече могат да издават еднократни визи за период до 15 дни за краткосрочното пребиваване на чужденци по хуманитарни причини.Допълнително прието изискване за лицата, които кандидатстват за визи за дългосрочно пребиваване на основание, че осъществяват търговска дейност в страната, е да разкрият 10 работни места на пълно работно време. Целта на текста е да не се регистрират фиктивно дружества без дейност.С новите промени в закона е намален двойно и минималният праг на санкцията за превозвачи, които транспортират чужденци от и за България, но нямат необходимите редовни документи за пътуване и българска виза, ако се изисква. Долната граница на сумата на санкцията пада от 6000 на 3000 лв.


description: Съществуват няколко хипотези в тези случаи

title: Задължение за осигуряване на собственик или управител чужденец

maintext:
Гражданството на лицата е без правно значение за възникване на задължението за внасяне на социално-осигурителни вноски съгласно КСО.
© Надежда Чипева
Все по-често в страната ни се откриват нови дружества, на които еднолични собственици са чуждестранни лица. В тази статия ще разгледам задължението за осигуряване по българското законодателство на чуждестранни лица, еднолични собственици на търговски дружества в България, както и какви са начините за осигуряването им.Първата хипотеза е, когато собственик на ЕООД е и негов управител. Тогава считаме, че е налице договор за възлагане на управлението, който се сключва в писмена форма от името на дружеството и едноличния собственик съгласно Търговския закон. Ако в договора за управление е уговорено възнаграждение и управителят упражнява трудова дейност в дружеството, вече имаме и основание за започване на осигуряване.За начало на осигуряването се счита започването на трудовата дейност на управителя или вписването му като такъв в Търговския регистър. В този случай управителят ще бъде задължен да внася осигурителни вноски като осигурен за инвалидност поради общо заболяване, старост и смърт, трудова злополука и професионална болест, безработица и общо заболяване и майчинство. Иначе казано, това са всички осигурени социални рискове.При втората хипотеза приемаме, че в договор за управление няма уговорено възнаграждение, но дружеството е започнало да извършва дейност. В този случай за управителя отново е възникнало задължение за осигуряване, но той има възможност да избере начина си на осигуряване.Първата възможност е осигуряването по договор за управление и контрол, за който споменах по-горе, а втората е осигуряване като самоосигуряващо се лице - собственик или съдружник в търговско дружество. Когато управителят, който е и едноличен собственик, няма определено възнаграждение в качеството му на управител въз основа на сключен договор за възлагане на управлението на дружеството, осигуряването му ще се извършва по реда на чл. 4, ал. 3, т. 2 от КСО - като самоосигуряващо се лице. Самоосигуряващите се лица са задължително осигурени за инвалидност поради общо заболяване, за старост и за смърт.По свой избор те могат да се осигуряват и за общо заболяване и майчинство. Разликата в осигуряването на самоосигуряващите се лица в сравнение с договорите за управление и контрол е липсата на фонд "Трудова злополука" и професионална болест, фонд "Безработица", както и възможността на самоосигуряващите се лица да изберат дали да внасят осигурителни вноски във фонд "Общо заболяване и майчинство".Съгласно Наредбата за обществено осигуряване на самоосигуряващите се лица, българските граждани на работа в чужбина и морските лица задължението за осигуряване на самоосигуряващи се лица възниква от деня на започване или възобновяване на трудовата дейност и продължава до нейното прекъсване или прекратяване. Очевидно законът поставя упражняването на трудова дейност като основна правопораждаща предпоставка за възникване на задължението за осигуряване.За целите на осигуряването е достатъчно дадено лице да попадне в кръга на задължително осигурените лица по реда на чл. 4 от КСО като упражняващо дейност на някое от посочените основания, за да възникне задължение за внасяне на осигурителни вноски. За самоосигуряващите се собственици на ЕООД в практиката по прилагане на осигурителното законодателство се е наложило правило, че когато едноличният собственик на капитала не е прехвърлил управлението на дружеството на друго лице и дружеството извършва търговска дейност, тогава е налице упражняване на трудова дейност и от самия собственик.От друга страна, законът предвижда, че осигуряването на самоосигуряващите се лица продължава до прекъсване или прекратяване на трудовата им дейност. Ето защо за самоосигуряващите се лица е предвиден декларативен принцип и за тях е въведено задължение за деклариране на обстоятелствата по започване, прекъсване, възобновяване или прекратяване на трудовата им дейност.При настъпване на някое от посочените обстоятелства се подава декларация до компетентната териториална дирекция на НАП, подписана от самоосигуряващото се лице, в 7-дневен срок от датата на настъпване на декларираното обстоятелство. Действителното упражняване на трудова дейност на управителя може да се доказва в хода на ревизионно производство.Освен вътрешното осигурително законодателство при определяне на задължението за социално осигуряване следва да се вземат предвид и международни договори, по които България е страна, както и действащите в рамките на Европейския съюз и ЕИП регламенти в сферата на социалната сигурност. Съгласно европейските регламенти за осигурените лица се прилага законодателството на само една държава членка.Обикновено това е държавата, в която се извършва трудовата дейност, но всеки случай се разглежда отделно, а компетентна по определяне на приложимо законодателство в България е Националната агенция за приходите. Когато в международен договор с трети страни извън рамките на Европейския съюз не е предвиден принципът за прилагане на законодателството на само едната държава, лицата ще бъдат задължително осигурени както по българското, така и по законодателството на собствената им държава.Важно е да имате предвид, че гражданството на лицата е без правно значение за възникване на задължението за внасяне на социалноосигурителни вноски съгласно КСО. По друг начин разглежда чуждестранните лица обаче Законът за здравното осигуряване. За разлика от КСО ЗЗО предвижда, че задължително здравно осигурени са лицата с българско гражданство, както и чуждестранните лица, на които е разрешено дългосрочно или постоянно пребиваване в нашата страна. В тази връзка често се случва за управител или собственик на търговско дружество да възникне задължение за внасяне на социалноосигурителни вноски по КСО, но да няма задължение за здравно осигуряване в България. В тези случаи чуждестранните лица ще плащат здравните услуги, които ползват в българските здравни заведения на територията на нашата страна.


description: NBG вече е избрала KBC при продажбата на българската си банка и ще бърза да оповести сделка до края на годината

title: ОББ: На крачка от обединението

maintext:
© Цветелина Белутова
При големите корпоративни сделки винаги има известна игра на котка и мишка с изтичащата информация. Всички участващи са подписали договори за конфиденциалност, но и всяка страна иска да тества нагласите и, ако може, да подобри шансовете си с медийно отразяване. Така и почти винаги поне нещо става ясно предварително.В това отношение сделката за четвъртата по големина банка в България (с около 8% пазарен дял) се движи като по учебник. Три месеца откакто е задвижена продажбата на Обединена българска банка (ОББ), и продавачът, и кандидат-купувачите пазят мълчание докъде са стигнали в преговорите, но косвени източници говорят за постигнат сериозен напредък. До 1 декември, когато изтече срокът за подаване на обвързващи оферти, ценови предложения са направили двата финалиста - белгийската KBC Group и унгарската OTP Group. Те бяха донякъде предизвестени и фаворизирани от БНБ, тъй като вече имат банки в България (съответно Сибанк и ДСК) и такава сделка може да даде тласък на така очакваната консолидация в сектора.Другата неофициална новина е, че едното от предложенията се е доближило максимално до онова, което се надява да получи настоящият собственик на банката - Националната банка на Гърция (NBG), и това е причината вече KBC да е избрана да се водят ексклузивно преговори с нея. Що се отнася до цената, още в по-ранен етап на сделката източници на "Капитал" дадоха рейндж 400 - 500 млн. евро за целия бизнес на NBG в страната. Сега те още се приемат за релевантни, и то дори в горната граница, с уговорката, че междувременно бяха разпределени 130 млн. евро дивидент, които биха се приспаднали.Според източници, запознати със сделката, NBG се стреми до края на годината да може да обяви сделката, въпреки че ще я приключи през 2017 г., за да може да отчете дейност пред европейските донори на спасителна помощ за Гърция. Те през седмицата изпратиха делегация в Атина да провери именно банките, сред които и NBG, дали изпълняват обещанията си. Банката форсира продажбите и с явното желание да се отърве от контрола на Гръцкия банков спасителен фонд, с който около месец беше в открит конфликт около избора на нов президент на институцията.


description: Украинската софтуерна компания ще получи държавна подкрепа за разширението си

title: "СофтСърв" разкрива 180 работни места

maintext:
През 2015 г. компанията даде начало и на собствена академия в София.
© Георги Кожухаров
Андон Симеонов, генерален директор на "СофтСърв България"
Фотограф: Георги Кожухаров
Украинската "СофСърв България" ще инвестира 1.3 млн. лв. в разширение на бизнеса си. Софтуерната компания ще разкрие още 180 нови работни места, за което получи сертификат за инвеститор клас А от Министерството на икономиката в четвъртък.Основното направление, по което компанията ще разширява бизнеса си, е комплексен анализ при разработката на софтуер.Украинската SoftServe влезе на местния пазар през 2014 г., когато откри развоен център в София чрез местното дружество "СофтСърв България". Отначало компанията обяви амбициозни планове да расте с по 200 души годишно, които малко по-късно бяха силно свити. През 2015 г. компанията е имала 50 служители, показва справка в Търговския регистър, а генерираният оборот е 3.86 млн. лв. По данни, цитирани от ComputerWorld, към октомври тази година служителите са били 120.През 2015 г. компанията започна и собствена програма за обучение на кадри и само за пилотната година академията на "СофтСърв" беше завършена от около 50 души. Преди време в интервю за"Капитал" директорът на местното дружество Андон Симеонов каза, че от всяка завършила група се назначават между 40-60% от курсистите в зависимост от технологията. Академията има различни групи – по .NET, Java, C+, front end технологии и др. Първоначалният подбор за 2- или 4-месечните обучения има ситна цедка, обяснява още Симеонов, като за една група от по пет-шест души се явяват по около 70 кандидати.Компания майка SoftServe е най-голямата глобална IT компания с украински корени и специализира в разработването на софтуер и предоставянето на консултантски услуги. От 1993 г. разработчикът си сътрудничи с различни организации – от стартиращи до големи компании. На глобално ниво компанията има около 4 хил. служители и локации в Украйна, САЩ, Великобритания, Германия, Холандия, Полша и България. Развойните центрове са изцяло в Източна Европа.Портфолиото от продукти на SoftsServe се простира от Сloud, Security и UX дизайн до Big Analytics и Internet of Things, като включва пазари в сферата на здравеопазването, търговията на дребно и технологиите.


description: Ремонт на пътища и улици в Ивайловград3 млн. лв. Община Ивайловград обяви обществена поръчка на ремонт на общински пътища и улици. Общата...

title: Най-големите обществени поръчки през седмицата

maintext:
© Цветелина Белутова
Доставка на горива за "Булгартрансгаз"
817 хил. лв.
"Булгартрансгаз" обяви обществена поръчка за доставка на течни горива по две позиции. Първата е за доставка на горива за автомобили чрез карти за безналично плащане в района на действие на регионалните звена на "Булгартрансгаз" от зона А, а втората - за доставка на горива за автомобили чрез карти за безналично плащане в района на действие на регионалните звена на "Булгартрансгаз" от зона Б, съгласно документацията за участие.
По всяка позиция трябва да се доставят 120 хил. литра дизелово гориво и 120 хил. литра бензин. Кандидатите могат да подават оферти само за една от двете позиции.
Цената е единствен критерий за оценка на офертите. Няма изисквания към финансовото състояние на кандидатите или към времето, в което са упражнявали професионална дейност. Участниците обаче трябва да разполагат с най-малко една бензиностанция в радиус до 30 км и една в радиус до 50 км от местонахождението на всеки от обектите по съответната позиция. Бензиностанциите трябва да са снабдени с необходимата система за безналично плащане.
Продължителността на поръчката е една година. Крайният срок за подаване на оферти е 12 декември 2016 г.
Доставка на материали за железопътно строителство за ТЕЦ Марица изток 2
444 хил. лв.
ТЕЦ "Марица изток" 2 в община Раднево обяви обществена поръчка за доставка на стрелки материали за железопътно строителство. Поръчката включва две позиции: доставка на стрелки и жп скрепления за железопътно строителство и на стоманобетонни траверси СТ-6 за релси тип 49Е1, оборудвани със скрепления SKL-14. Първата позиция е на стойност 385 хил. лв., а втората - 59 хил. лв. Оферти могат да се подават и за двете позиции.
Предложената цена е единственият критерий за оценка на офертите. Няма изисквания към финансовото състояние на кандидатите, но участниците по двете позиции трябва да имат поне една изпълнена доставка за съответните продукти досега.
Оферти могат да се подават до 22 декември 2016 г.
Реконструкция на водопровод в Ракитово
337 хил. лв. Община Ракитово обяви обществена поръчка за реконструкция на водопровод на улица "Тодор Тупаров" в град Ракитово. В поръчката се включват дейности по работен проект, който включва елементи по водоснабдяването, възстановяването на уличната настилка, временна организация и безопасност на движението и др. Критериите за избор на изпълнител включват два показателя: цена (с тежест 60 точки) и срок за изпълнение на строителството (40 точки). Поръчката ще трябва да се изпълни в рамките на 80 дни. Срокът за получаване на оферти е 27 декември 2016 г.
Ремонт на тротоари и улици в Благоевград, Разлог и Гоце Делчев
619 хил. лв. "Водоснабдяване и канализация" обяви обществена поръчка за възстановяване на асфалтови и тротиарни настилки, разрушени след ремонти на водопроводни мрежи, на територията на регионални поделения Благоевград, Разлог и Гоце Делчев.
Поръчката е разделена на три позиции за всяко от поделенията, като оферти могат да се подават и за трите едновременно. Стойностите за ремонтите в Благоевград, Разлог и Гоце Делчев са съответно 315 хил. лв., 86 хил. лв. и 182 хил. лв.
Цената е водещ критерий за оценка на офертите с тежест 60 точки, а предложеният срок за възстановяване на настилките е другият показател.
Ремонтите ще са с продължителност 24 месеца. Крайният срок за подаване на оферти е 27 декември. 337 хил. лв.Община Ракитово обяви обществена поръчка за реконструкция на водопровод на улица "Тодор Тупаров" в град Ракитово. В поръчката се включват дейности по работен проект, който включва елементи по водоснабдяването, възстановяването на уличната настилка, временна организация и безопасност на движението и др. Критериите за избор на изпълнител включват два показателя: цена (с тежест 60 точки) и срок за изпълнение на строителството (40 точки).Поръчката ще трябва да се изпълни в рамките на 80 дни. Срокът за получаване на оферти е 27 декември 2016 г.
3 млн. лв.Община Ивайловград обяви обществена поръчка на ремонт на общински пътища и улици. Общата дължина на пътищата в поръчката е 163.1 км, а на улициите - 15.4 км. През последните три финансови години участниците трябва да са реализирали минимален оборот от строителни дейности, свързани с ремонт на пътища и улици, не по-малко от 4.5 млн. лв. През последните 5 години, считано от датата на подаване на офертата, кандидатите трябва да са изпълнили поне една дейност с предмет и обем идентичен с този на поръчката. Оценката на техническото предложение е с тежест 60 точки, докато ценовата оферта - 40 точки.Поръчката трябва да бъде приключена за три години. Крайният срок за подаване на оферти е 27 декември 2016 г.1.5 млн.лв.Община Котел обяви обществена поръчка за изграждане на пречиствателна станция за питейни води (ПСПВ) в землището на град Котел. В имота с площ 6217 кв. метра е разположена помпена станция и ще бъдат изградени комбинирана сграда за ПСПВ, сграда за третиране на технологични отпадъчни води и др.Офертите на участниците в търга ще се оценяват по няколко показателя: цена, предложен срок за изпълнение, опазване на околната среда по време на изпълнение на договора, работна програма и обяснителна записка към техническото предложение. С най-голяма тежест е цената - с 35 точки. Участниците в търга трябва да са реализирали минимум 500 хил. лв. оборот за последните три приключили финансови години и то от строителни дейности във ВиК и хидротехническа инфраструктура.Поръчката ще трябва да се изпълни в рамките на една година. Кандидатите могат да подават оферти до 28 декември 2016 г.379 хил. лв.Община Козлодуй обяви обществена поръчка за изграждане на детски парк в града. Проектът предижвда оформяне на паркова територия с отделни зони с четири детски площадки, площадка с фитнес уреди, една централна част с интерактивен фонтан и геопластика с амфитеатрално разположени трибуни с около 35 седящи места. Ще има отделни кътове за отдих с беседки, пейки на подходящи места, питейни фонтaнки и кошчета за отпадъци, парково осветление, както и два панела за зареждане на електро уреди и мобилни устройства. Ще трябва да се изпълни и озеленяване на района. По желание на възложителя се предвижда ажурна ограда на цялата територия на парка. Ще се изгради и алейна мрежа, която да обединява елементите от парка.Критериите за оценка за предложената цена (с тежест 50 точки), срок за изпълнение (20 точки) и екип за изпълнение (30 точки). Участниците в търга трябва да са реализирали оборот от поне 500 хил. лв. за последните три финансови години. Освен това трябва през последните пет години да са изпълнявали дейности, подобни на тези от поръчката, например реконструкция на паркове, градини и др.Крайният срок за подаване на оферти е 29 декември 2016 г.


description: Сделката между американската и германската компания е на стойност 33.9 млрд. долара

title: Газовите гиганти Praxair и Linde се сливат

maintext:
Новата компания ще носи името на германската фирма
© Michaela Rehle
Новата компания ще се превърне в най-големия доставчик на индустриален газ.
"Наричат го сливане между равни, но изглежда, че американците рано или късно ще играят по-доминиращата роля в новата компания", коментира Бернхард Вайнингер, анализатор в Independent Research. "Всъщност няма такова нещо като сливане между равни." Очаква се чрез сделката новата компания да
спести разходи от около 1 млрд. долара на година. Индустриалните газови компании отскоро се опитват да навлязат и в медицинските газове, за да увеличат приходите си, които страдат от слабия растеж в Китай.
Германската компания сигнализира на инвеститорите си през октомври, че разходите й се повишават прекалено много.
Praxair успя да склони Linde за сливане, след като профсъюзите, представени в борда на директорите на Linde, блокираха по-ранния опит за сделка заради опасения, че тя ще бъде последвана от масови уволнения в Германия. Малко след неуспешния опит Linde отстрани финансовия директор Георг Деноке, който беше обвинен за провала. Сега Praxair гарантира, че няма да има уволнения и операциите в Германия ще бъдат запазени така, както са в момента.
Целта на двете страни е била да достигнат до необвързващ договор до Коледа, който в най-скоро време да бъде заменен с окончателен. Германската компания е най-известна с технологиите си, докато Praxair се е превърнала в пример за ефективност. Двете фирми са се справили с деликатния въпрос относно това къде да бъде базирана новата компания, като са се разбрали тя да се намира на неутрална територия в Европейската икономическа общност. Главният изпълнителен директор ще се намира в Данбъри, Кънектикът, докато корпоративните функции ще бъдат разпределени между Данбъри в САЩ и Мюнхен. В борда на директорите ще има еднакъв брой представители и от двете страни.
Регулаторните органи ще разгледат сделката, която продължава тенденцията за консолидация в сектора, след като френската Air Liquide приключи процедурата по закупуване на Airgas за 13 млрд. долара през май. Според анализатори
бъдещи сливания в сектора ще бъдат изключително трудни за одобрение от регулаторите.
Американската газова компания Praxair ще се слее с германския гигант Linde в сделка за 33.9 млрд. евро, съобщава Bloomberg. Така двете компании ще се обединят в най-големия доставчик на индустриален газ, три месеца след като предният опит за сливане се провали заради опасения относно загубата на работни места в Германия. Акциите на Praxair ще бъдат конвертирани в акции в новата компания, която ще носи името на Linde. Германската компания се е съгласила на сделката, след като Praxair гарантира, че ще бъде запазена дейността в Мюнхен и няма да има голямо намаление на работни места. Миналата седмица Linde гарантира, че няма да има принудителни уволнения поне до 2022 г. За 2015 г. двете компании имат общи приходи от над 30 млрд. долара.Двете компании приемат сделката като сливане между равни и вече са започнали действия по това тя да не изглежда като придобиване на Linde от Praxair. Акциите на новата компания ще се предлагат на борсите в Ню Йорк и Франкфурт. Главният изпълнителен директор на Praxair Стийв Ейнджъл и президентът на Linde Волфганг Раицле ще запазят позициите си.


description: Решението засяга медикаментите за ревматични заболявания

title: Здравната каса започва да плаща лекарства по икономическа целесъобразност

maintext:
Председателят на надзорния съвет на здравната каса д-р Ваньо Шарков ще ръководи заседанията, на които ще се пресмята как пациентите да се лекуват по-евтино.
© Цветелина Белутова
Надзорният съвет на здравната каса за пръв път взима писмено решение, според което лично той ще определя с какви скъпи медикаменти да се лекуват пациентите, като това ще става по критерий икономическа целесъобразност. Това става ясно от протокола от заседанието на съвета, проведено на 1 декември. В надзорния съвет на институцията участват двамата здравни заместник-министри Ваньо Шарков и Бойко Пенков, директорът на НАП Бойко Атанасов и главният секретар на Изпълнителната агенция по лекарствата Димитър Евлогиев, както и по двама представители на синдикатите, работодателските организации и един представител на пациентите. Досега надзорният съвет никога не е определял с какво да се лекуват пациентите, нито пък си е позволявал да вписва в документите икономическа целесъобразност, което означава най-евтиното възможно лекарство и смяна на медикаментите на големи групи пациенти в зависимост от това дали има пари. Касата планира да въвежда подобни критерии и при други групи, в които има скъпоструващо биологично лечение, като например при хепатит С, става ясно от протокола от заседанието на надзорния съвет. Ако мярката се приложи към всички иновативни лекарства, това категорично ще наруши правата на пациентите на най-добро лечение за заболяването им, а надзорният съвет, част от който не е съставен от лекари, ще поеме отговорност за това.Решението е взето на база на анализ на нарастването на средствата, които касата плаща за лекарства. От него е видно, че най-голямо като стойност е нарастването при онколекарствата. Плащанията за тях са се увеличили от 115.5 млн. на 137.9 млн. лв., но като процент нарастването е 19%. Явно решена, че няма как да спести от лекарства срещу рак, институцията започва акцията по затягането на предписване на скъпи лекарства в друга група – на пациентите с ревматоидни артрити, защото плащанията й за биологична терапия са се увеличили с 11 млн. лв. в сравнение с миналата година и се очаква до достигнат 83 млн. лв.Пациентските организации съобщиха пред "Капитал", че за пръв път виждат подобно нещо (което определиха като наглост) – да ги лекуват по икономически критерии, и то хора, които като цяло нямат медицинско образование или ако имат, категорично не са специалисти по тези заболявания. От НЗОК съобщиха, че идеята е всички пациенти на биологична терапия да влизат в болница, за да бъдат проследени и да им бъдат направени необходимите изследвания. Това става по тяхно желание, тъй като извън болниците няма достатъчно специалисти и изследванията са скъпи, коментираха от пресцентъра. Оттам обаче не успяха да обяснят защо надзорният съвет планира да въвежда критерии за икономическа целесъобразност.Колко души боледуватПо думите на Анета Драганова от Асоциацията на пациентите с ревматоиден артрит около 6000 души са на биологично лечение заради заболявания на мускулно-скелетната система. От около 100 хил. болни с ревматизъм малка част преминава на биологично лечение, ако стандартната терапия не действа. До тази година това ставаше в извънболничната помощ, а от следващата година е предвидена клинична пътека, по която болните ще влизат поне два пъти годишно в болница. Стойността на пътеката е 700 лв. И за нея ще бъдат отделени 14.4 млн. лв. Според решението на НЗОК обаче всеки нов пациент ще бъде одобряван лично от надзора, ако лекарството му е скъпо и ще се въведат строги нови критерии за включване."Обещаха ни, че няма да ни сменят лекарствата, и се страхуваме, че това може да стане насила, и то по икономически показатели. На пазара са налични много лекарства, но смятаме, че ревматолозите трябва да определят кой с какво да се лекува, а не държавната администрация", коментира Анета Драганова.


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Младен Маркоски става главен финансов директор на "Мобилтел" на мястото на Милан Залетел и влиза и в управителния съвет на мобилния оператор. Новият мениджър започва кариерата си като одитор в KPMG, а след това в продължение на 14 години трупа опит в телекомуникационния сектор, където влиза като част от финансовия екип на T-Mobile, Македония. Той е и един от хората, участвали в създаването на Vip Operator в Македония (сега One.vip) като част от Telekom Austria Group. Последната му позиция е на директор "Контролинг" на клъстера "Хърватия и Македония" в австрийската група, част от която е и "Мобилтел".


description: Рекордна печалба от 1.4 млрд. лв. очакват банките за 2016 г.

title: България поема курс към еврозоната

maintext:
Управителят на БНБ Димитър Радев призова банкерите да работят за възстановяване на кредитирането, но без да залитат в необмислени рискове
© Надежда Чипева
Последният висок резултат на банките е отпреди осем години, когато кредитирането растеше със 70%, при 1% сега.
Сега е моментът да потвърдим ангажимента си за финансова интеграция на България в европейската финансова инсфраструктура и да работим за неговото реализиране, заяви гуверньорът на БНБ Димитър Радев на празника на банкерите. Влизането на страната в чакалнята на еврозоната беше ангажимент на второто правителство на ГЕРБ и преди месец финансовият министър в оставка Владислав Горанов заяви пред "Капитал", че се провеждат неформални консултации за влизане в механизма. Но заради оставката на кабинета процесът се стопира."Аз съм убеден привърженик на тезата да се присъединим поне към чакалнята на еврозоната – ERM II. Провеждаме неформални консултации с нашите партньори - членове на еврозоната, тъй като влизането във валутния механизъм е политическо решение и зависи от склонността на членките и на ЕЦБ да се разширява еврозоната", заяви в интервюто Горанов. В отговор на депутата от Реформаторския блок Мартин Димитров преди дни пък финансовият министър поясни, че усилията на страната са насочени към изпълнението на структурни реформи, чрез които да бъде постигната по-голяма конвергенция на страната, а след това и влизането в ERM ІІ. Той обаче заяви, че е отказал среща на 12 декември с Волфганг Шойбле, тъй като е преценил, че "няма голяма перспектива" пред себе си, за да му губи времето.В момента България отговаря на всички числови критерии за членство в еврозоната. Но въпросът е и политически и често се обвързва първо с приемането на страната в Шенген.Заявката на БНБ от 6 декември, че ще продължи да се работи по въпроса, дава оптимизъм, че следващото правителство може да придвижи членството. "Този ангажимент е лесен поне на думи, в добри времена, но много труден в трудни времена. Ние се намираме именно в такива времена, когато и европейските институции, и европейският проект като цяло са под много силен натиск. Сега е моментът да потвърдим ангажимента си и да работим за реализирането му," обясни Радев.Рекордна печалба от 1.4 млрд. лв. очаква да постигне банковият сектор през тази година, което би било най-високият резултат за индустрията от осем години насам. Прогнозата почива на октомврийските резултати и бе обявена на празника на банкера от председателя на браншовата асоциация Петър Андронов.Още пред октомври бе ясно, че по размер на печалбата през тази година банките може да подобрят рекорда си отпреди осем години, когато отчетоха 1.22 млрд. лв. Последните данни показаха 1.19 млрд. лв. при високо ниво на капиталова адекватност, и то в година, през която участниците на пазара имаха по-високи разходи заради AQR-проверката и новите регулации. "Печалбата е субстанцията, с която ние гарантираме стабилност на банковия сектор", посочи Петър Андронов и добави, че за разлика от годините преди кризата сега резултатът е постигнат в много по-трудни условия. "Тогава е постигната при ръст от 70% на кредитния портфейл. Сега ръстът е 1%." Обяснението на Андронов е в подобряването на ефективността чрез намаление на разходите. По думите му обаче със спада на лихвените равнища инструментът за корекция на ефективността с поевтиняване на пасива е изчерпан. "Тези 1.4 млрд., които вероятно ще отчете банковият сектор на база октомврийските резултати, не са разпределени поравно между всички банки. Само че ние знаем, че понякога да изкараш 1 милион е по-трудно, отколкото да изкараш 100 милиона", добави банкерът.За новата ситуация, в която от първостепенно значение за банките е да продължи процесът на възстановяване на кредитирането, говори и гуверньорът на БНБ Димитър Радев. Той призова гилдията да постави на първо място управлението на кредитния риск, а не самоцелното преследване на ръстове. "Трябва да положим усилия да консолидираме този напредък, който постигнахме до момента. Това обаче няма да е лесно поради общата несигурност - вътрешна и външна", каза Радев.Апел да кредитират повече, но отговорно, отправи на банкерския празник и финансовият министър в оставка Владислав Горанов. "Бъдете активни и търсете бизнеса. В годините, когато виртуалните пари са реални, а реалните - виртуални, предизвикателствата в банкирането стават още по-сложни. В бурни води се люшка европейската лодка. Положителното е, че на повечето места тестът на популизма не издържа. Европа показва имунитет срещу популизма. Това ми дава основание да смятам, че не всичко е загубено. Трябва да сте малко по-активни, да се пазите от популизма. Всяко правителство ще ви помага, защото вие управлявате не вашите пари, а парите на хората", каза още Горанов.


description: Слабата активност преди празниците се отрази и на двата пазара. Въпреки, че финалната ревизия на БВП на САЩ за третото тримесечие надхвърли...

title: Спадът на Wall Street се прехвърли и в Азия

maintext:
Слабата активност преди празниците се отрази и на двата пазара. Въпреки, че финалната ревизия на БВП на САЩ за третото тримесечие надхвърли очакванията, основните индекси в страната се понижиха. Икономиката нараства с 3.5%, 0.2 пр. пункта над очакванията. Песимизмът на инвеститорите се прехвърли и в Азия, където Nikkei 225 затвори с понижение от 0.09%. Корейският Kospi е на началната си точка, а Shanghai Composite е с 0.88% на червено.
Информацията е актуална към 08:20ч.


description: Това означава, че потреблението в страната расте, което донякъде е добър сигнал за икономиката.Към октомври той расте с 1.3% достига общо 229...

title: Вносът в САЩ е нараснал до най-високото си ниво от август 2015 г.

maintext: Това означава, че потреблението в страната расте, което донякъде е добър сигнал за икономиката.Към октомври той расте с 1.3% достига общо 229 млрд. долара. Вносът на продукти отговаря за 186.5 млрд. от тях, докато услугите са за 42.4 млрд. долара. САЩ обаче остава на минус в търговския си баланс с 42.6 млрд долара. Износът на държавата възлиза на 186.4 млрд. долара. В същото време индексът на икономическия оптимизъм в страната е на най-високото си ниво за последните 10 години. Причината е в икономическата програма на избраният президент Доналд Тръмп.


description: Страната излиза от контролиран курс спрямо еврото и иска да задържи кроната подценена

title: Чехия готви отрицателни лихви

maintext:
Гуверньорът на централната банка на Чехия Жири Руснок
© David W Cerny
Централната банка на Чехия се опасява от дефлация, ако остави кроната да поскъпне
Важните решения за централните банки през декември станаха с едно повече. Институцията в Чехия оповести, че може да наложи отрицателни лихви съвесем скоро. Причина за това не е стимулиране на кредитирането и частния сектор, а обезсърчаване на навлизането на капитал в страната.
Причина за промените е изтичането на 3-годишния период на контролиран курс спрямо еврото, който страната предприе през 2013 г. Подобно на Швейцария тя постигна договорка с ЕС да поддържа курса на валутата си сравнително подценен. В последните три години котировката се запази над 27 крони за едно евро и до момента остава плътно до тази стойност.
Ефект от обезценяването е стимулирането на износа на една от най-бързорастящите икономики в ЕС. Основният ѝ търговски партньор е съседна Германия, която купува близо една трета от износа ѝ, а еврото е национална валута и на други вносители на чешки стоки и услуги.
"Определено няма да оставим кроната да поскъпне твърде много. Ние можем да използваме отрицателни лихвени проценти просто за да възпрем спекулацииите. Те са инстумент, с който можем да си послужим, за да преустановим валутните интервенции", коментира Томас Нидецки от чешката централна банка пред Bloomberg. Неговите и тези на институцията притеснения са, че спекулантите са в очакване на края на фиксирания курс и готвят пoзиции, които очакват евентуално поскъпване на кроната.
Икономическата теория показва, че понижаването на лихвите в една икономика обезсърчава навлизането на капитал, тъй като доходността става по-ниска. Централната банка иска да се възползва именно от тази взаимовръзка, за да поддържа евтината крона по-дълго. Това е по-изгодно за институцията, тъй като не изисква изразходване на резервите ѝ от конвертируема валута. През ноември 2013 г., когато започна обезценяването, банката похарчи 30 млрд. евро, купувайки чужда валута, за да поддържа курса. Тогава стъпката беше направена, за да се избегне дефлацията в страната, но тя доведе и до предимство за износа.
Страната очаква общото равнище на цените да достигне 2% годишно още през следващата година, като изпреварва водещите икономики в ЕС, съобщава Bloomberg. Това би следвало да е сигнал за централната банка, че е време да затегне монетарната си политика и да овладее ръста в общото равнище на цените в приемливите според икономистите граници. Това може да се окаже несъвместимо с евтината крона и по-ниските лихви, които са проинфлационни. Нидецки обаче смята, че излизане от контролирания валутен режим без заместването му с ниски лихви ще доведе до дефлация, което оправдава риска.
"Ако инфлацията се повиши до 2%, както предвиждаме, тогава ще вземем предвид мерките, които предприема Федералният резерв (Фед), Европейската централна банка (ЕЦБ) и Bank of Japan. Ние трябва да сме сигурни, че тези 2% са устойчиви", каза още той.
Докато последните две централни банки в момента продължават с разхлабената монетарна политика, в САЩ Фед се готви да я затегне. През ноември ръстът на цените отвъд океана достигна 1.6% на годишна база, като избирането на Доналд Тръмп за президент се очаква да ускори темпа на покачване. Очакванията са Фед да повиши основния лихвен процент на 14 декември и да продължи да го прави през 2017 г., ако има нужда от това.


description: Борислав Цеков представи анализ "на някои актуални проблеми на съдебната власт"

title: Поддръжници на Цацаров го бранят с контрадоклад

maintext:
"Идеята за децентрализация на прокуратурата е неприемлива и крие сериозни рискове от феодализация и корупция", посочи Борислав Цеков, един от авторите на доклада.
© Надежда Чипева
В деня, в който българските власти получиха окончателният вариант на независимия анализ на прокуратурата изготвен от експерти на Европейската комисия, беше представен и алтернативен контрадоклад "за някои актуални проблеми" в съдебната власт. Той е изготвен от "сформиращо неформално общество от правници" нарекло себе си форум "Право и справедливост". В него влизат бившия конституционен съдия проф. д-р Емилия Друмева, бившият депутат от НДСВ Борислав Цеков, гл. ас. Здравка Кръстева от ръководения от Цеков Институт за модерна политика и и адв. Пламен Петков, също член на организацията.Проучването засяга няколко теми – предложението на Министерството на правосъдието за преместването на делата срещу политици и магистрати в Специализирания наказателен съд, реформите в прокуратурата, съдебните експертизи, забавянето на мотивите на присъдите и избирането на нов състав на Висшия съдебен съвет.Първата част от доклада беше представена от проф. Емилия Друмева, която е преподавател по конституционно право в Софийския университет. Тя обясни, че от гледна точка на Конституцията, проблем с преместването на делата срещу лица с имунитет в Специализирания съд няма. "Твърди се, че критерият, по който се предлага прехвърлянето на подсъдността – критерият не е според вида на престъпленията, а според качеството на извършителя. Поради което се прави заключението, че Специализирания съд ще придобие признаци на извънредност. А извънредни съдилища са забранени от действащата Конституция", рамкира дебатът проф. Друмева. "В нашето становище се поддържа тезата, че не е налице противоконституционност, защото такъв извод не намира опора, нито в самата действащата Конституция, нито в практиката на КС през последните години.", допълни. Нито в изказването на проф. Друмева, нито в доклада на форума, е разгледан въпросът, че анализ, изготвен от съдии от Върховния касационен съд (ВКС) установи ниската ефективност на специализираното правосъдие.Следващият аспект, който юристите засегнаха, беше реформата в прокуратурата. Тази част беше представена от бившия депутат от НДСВ Борислав Цеков, който е и член на управителния съвет на Института за модерна политика. Той посочи, че авторите на доклада не подкрепят идеите за децентрализация на прокуратурата. "Идеята за децентрализация на прокуратурата е неприемлива и крие сериозни рискове от феодализация и корупция. Венецианската комисия е имала повод в свой обобщителен доклад за прокурорските служби да поясни – независимостта на прокурорите, за разлика от независимостта на съдиите, не е абсолютна".Представителите на Форум "Право и справедливост" също така защитиха седемгодишния мандат на главния прокурор, тъй като по този начин той е "в съзвучие с европейското право". Те подкрепиха идеята на главния прокурор Сотир Цацаров да реорганизира картата на прокуратурите на функционален, а не териториален принцип, за което той е сезирал и Конституционния съд. Те също така допълниха, че към "строгите механизми за отчетност и публичност" на главния прокурор биха добавили "и друг акцент" – участие в избора му от представители на академичната общност.Извадени от контекст идеите, лансирани от Форум "Право и справедливост" в рамките на доклад, дълъг девет страници, може би изглеждат добре. Фактите около събитията в съдебната система обаче говорят друго.Идеи от блатото Както "Капитал" вече писа , идеята за преместването на делата срещу политици и магистрати в Специализирания наказателен съд далеч не е нова – тя датира още от първото правителство на ГЕРБ, а тогавашният министър на вътрешните работи Цветан Цветанов я представи с думите "Берем плодовете на една импотентна правосъдна система. Сега е моментът да превъртим рубикона". Идеята тогава беше яростно защитавана и от тогавашния председател на Окръжен съд – Пловдив и настоящ главен прокурор Сотир Цацаров.Предложението на Министерството на правосъдието от октомври тази година не се различава особено от тогавашното предложение на ГЕРБ. Опасенията при него са, че по този начин ще се направи опит да се заобиколи Софийски градски съд, който в момента единствен е компетентен да гледа такива дела. Самото предложение пък страдаше както от липса на достатъчна аргументация, така и от ясен автор, като от МП посочиха, че то идва от "група експерти". В него не е направена оценка на неговото въздействие. В този смисъл се изказа и Емилия Друмева по време на представянето на доклада, като поясни, че макар от законова гледна точка да няма пречка тези дела да бъдат преместени в Специализирания съд, то целесъобразността на това трябва да бъде предварително оценена. Предложението на МП придобива още по-интересна окраска в контекста на студената война, която се води между Висшия съдебен съвет и главния прокурор от една страна, и новото ръководство на Софийски градски съд – от друга Оценките на авторите на доклада, че централизацията на прокуратурата е необходима и според Европейската комисия за демокрация чрез право (Венецианската комисия) също не са съвсем точни. Защото те на практика не взeмат предвид много важни препоръки , които комисията отправя към България по повод съдебната реофрма. Защото комисията също така лансира идеята за участие на министъра на правосъдието в избора на главен прокурор, както и констатира, че в България, подобно на бивши "социалистически страни, прокуратурата е останала твърде мощна структура, която застрашава независимостта на съда". Промените в прокуратурата, които намериха място в Закона за съдебната власт през август бяха единствено козметични – макар и да отпадна текстът от чл. 136 от Закона за съдебната власт, който гласеше, че "всички прокурори са подчинени на главния прокурор", методическото ръководство на главния прокурор върху работата им остана. В този смисъл институцията запази модела си, създаден още от времето на Димитровската конституция от 1947 г. Разделянето на Висшия съдебен съвет на две колегии допълнително засили влиянието на главния прокурор върху вземането на кадрови решения, като същевременно остави съдийската колегия зависима от Народното събрание.Също така е редно да припомним и решението на Европейския съд по правата на човека по делото Колеви срещу България , който, след като прави паралел с институцията в други държави констатира, че фигурата на главния прокурор на практика е напълно безотчетна. "На теория който и да било прокурор или следовател би могъл да повдигне обвинение срещу Главния прокурор. () Въпреки това, главният прокурор би могъл да отмени всяко такова решение, взето от подчинен прокурор или следовател", се посочва в решението на съда. Към днешна дата институцията не бележи изменение, което най-ярко се констатира от разследването на прокуратурата по записите "Яневагейт". Държавното обвинение не успя да организира обективно разследване, което да изключи главния прокурор от него, въпреки че самият той също се оказа главно действащо лице в изтеклия разговор между Владимира Янева, Румяна Ченалова и адвокат Момчил Мондешки. Препоръка за обективно разследване беше отправена и от Европейската комисия.Авторите на доклада от форум "Право и справедливост" представиха и други идеи – за законова уредба на съдебните експертизи, за обучения на магистрати, за забавянето на мотивите на присъдите по наказателните дела, както и препоръки относно предстоящия избор на нов Висш съдебен съвет. В самия доклад обаче те заемат доста по-малка част в сравнение с въпросите относно Специализирания съд и прокуратурата и далеч не са толкова подробно аргументирани. Що се касае до препоръките за Висшия съдебен съвет, те дори придобиват характера на пожелателно становище, отколкото на юридически труд. Така например авторите посочват, че "процедурите по избор на членове на ВСС следва да отговарят на високи стандарти за публичност и прозрачност", че трябва да бъдат уредени в Правилника за организацията и дейността на Народното събрание както и, че трябва да се гарантира тайната на вота при електронния избор на членове на кадровия орган от магистратската квота.


description: Срещата на ръководството на централната банка на страната започва във вторник и приключва в сряда. Пазарните очаквания са лихвите да бъдат повишени...

title: Пазарите очакват срещата на Фед и по-високи лихви в САЩ

maintext: Срещата на ръководството на централната банка на страната започва във вторник и приключва в сряда. Пазарните очаквания са лихвите да бъдат повишени до 0.625% от сегашните граници 0.25 – 0.50%. Ако повишението бъде факт, то ще е точно година след предишното. Това е и последната среща на Фед за годината. Очакваната по-висока инфлация заради политиката на разходи на Доналд Тръмп и стабилният пазар на труда в САЩ дават подкрепа за по-високи лихви. Седмицата е натоварена и с много икономически данни, като продажбите на дребно и индустриалното производство в сряда. В четвъртък са заявленията за помощи при безработица и инфлацията, а петък данните за започване на ново строителство.


description: Дейностите са свързани с рехабилитация на отсечка по жп линията Пловдив-Бургас

title: НКЖИ възложи поръчка за 63 млн. лв. на "Трейс груп холд"

maintext:
© Цветелина Белутова
Обединение между "Трейс груп холд", "Инфраструктурно строителство" и "РВП Илиенци" спечели поръчка за 63 млн. лв. на "Железопътна инфраструктура" за рехабилитация на жп участъка от Скутаре до Оризово, част от линията Пловдив – Бургас. По втората позиция за рехабилитация на жп участъка Стралджа – Церковски е бил избран консорциум СЕТ, в който влизат "Енергоремонт ходлинг" и регистрианата в Италия "Салчеф". Този кандидат е бил класиран на второ място след консорциум "ВЖП строй", в която участват "Водстрой 98", свързана с депутата от ДПС Делян Пеевски, и "София жп строй". Причината поръчката да не бъде възложена на тях е заради отказа им да сключат договор. Така вместо предложената от тях цена от 2.7 млн. лв. поръчката ще вземе обединението класирано на второ място, което е предложило 3.8 млн. лв.В процедурата са участвали общо десет фирми, като осем от тях са кандидатствали само по първата позиция за рехабилитация на жп линията между Скутаре и Оризово, вероятно заради по-високата цена на поръчката. В крайна сметка ценови оферти по нея подават само четири фирми. Избраният консорциум печели освен с най-ниската предложена цена и с графика за най-малко прекъсване на движението на влаковете по въпросната отсечка по време на ремонта.Рехабилитацията на отсечката Скутаре-Оризово, която е дълга 26 км, трябва да бъде завършена в срок от три години, а Стралджа – Церковски, която е около 1.5 км, за две години. Проектът е финансиран от първата фаза на оперативна програма "Транспорт", в който отпуснатите средства бяха основно за ремонт на жп линията между Пловдив и Бургас.


description: Финансовият сектор, минните компании и автомобилостроителите губят от стойността на акциите си. DAX отваря с 0.88% понижение, а на голям спад в...

title: Европейските борси се насочват към сесия на червено

maintext:
© В© Toby Melville / Reuters
Финансовият сектор, минните компании и автомобилостроителите губят от стойността на акциите си. DAX отваря с 0.88% понижение, а на голям спад в цената отчитат акциите на софтуерния производител SAP. На борсата в Париж емисията на стоманопроизводителя ArcelorMitta (-1.68%) слиза от годишен връх, а тази на Renault губи процент и половина от цената си. САС 40 спада с 0.74%, а FTSE 100 се свива с 0.73%. Емисията на RioTinto губи близо 2%, близо толкова е спадът в цената при книжата на Rolls-Royce, а тези на Standard Chartered поевтиняват с 1.65%.
Информацията е актуална към 10:20ч.